CELEX: 62018TN0430
Language: sl
Date: 2018-07-10 00:00:00
Title: Zadeva T-430/18: Tožba, vložena 10. julija 2018 – American Airlines/Komisija

10.9.2018   
            
            
               SL
            
            
               Uradni list Evropske unije
            
            
               C 319/21
            
         
      Tožba, vložena 10. julija 2018 – American Airlines/Komisija
      (Zadeva T-430/18)
      (2018/C 319/25)
      Jezik postopka: angleščina
      
         Stranki
      
      
         Tožeča stranka: American Airlines, Inc. (Fort Worth, Texas, Združene države) (zastopniki: J. Poitras, Solicitor, J. Ruiz Calzado in J. Wileur, lawyers)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep o odobritvi in ohranitvi pridobljenih pravic (Sklep C(2018) 2788 z dne 30. aprila 2018) razglasi za ničen;
               
            
                  —
               
               
                  Komisiji in morebitnim intervenientkam v podporo Komisiji naloži plačilo stroškov; in
               
            
                  —
               
               
                  odredi kakršne koli druge ukrepe, za katere meni, da so ustrezni v okoliščinah te zadeve.
               
            
         Tožbeni razlogi in bistvene trditve
      
      Tožeča stranka navaja, da je Evropska komisija napačno uporabila pravo in storila očitne napake pri presoji, s tem ko je sprejela Sklep C(2018) 2788 z dne 30. aprila 2018, v katerem je ugotovila, da je bila družba Delta upravičena do pridobitve predhodnih pravic glede slotov, ki jih je družba American Airlines dala na voljo na podlagi zavez, predloženih v zadevi M.6607 (v nadaljevanju: zaveze).
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: Komisija je napačno uporabila pravo, ker je za pridobitev predhodnih pravic v skladu z zavezami uporabila napačen pravni standard.
                  Tožeča stranka navaja, da je Komisija pri presoji, ali je družba Delta „ustrezno uporabila“ slote na podlagi zavez, odločila, da je edina analiza, ki jo treba izvesti, preveritev, ali je bila družba Delta v položaju „zlorabe“. Dalje, tožeča stranka zatrjuje, da – drugače, kot je stališče Komisije – preučitev besedila, konteksta in cilja zavez vodi do sklepa, da „neobstoj zlorabe“ ni upošteven in da bi pravilna razlaga pojma „ustrezna uporaba“ zavez zahtevala, da Komisija preveri, ali je bila uporaba slotov v skladu s ponudbo, ki jo je družba Delta formalno predložila za pridobitev slotov.
               
            
                  2.
               
               
                  Drugi tožbeni razlog: v izpodbijanem sklepu so očitne napake pri presoji v delu, v katerem je ugotovljeno, da je družba Delta izpolnila zahtevo po „ustrezni uporabi“.
                  Tožeča stranka navaja, da se je družba Delta odločila, da se bo oddaljila od svoje ponudbe, zato bi morala Komisija ugotoviti, ali je to odstopanje in končno raven uporabe slotov mogoče sprejeti ob upoštevanju upoštevnih ekonomskih dokazov in analiz, da se zagotovi konkurenca in torej določitev najvišjih možnih koristi za potrošnike.